Public procurement notice: Prior Information Notice Without Call For Competition
Published: 2019-02-04
Buyer: Forsvarsministeriet Materiel- og Indkøbsstyrelsen
Country: DK
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Forsvaret forventer at gennemføre et EU-udbud efter direktiv 2009/81/EF af 13.7.2009 (Forsvars- og Sikkerhedsdirektivet) med henblik på kontrahering med én eller flere SAP drifts- vedligeholdelses- og udviklingsleverandører til ERP-platformen DeMars.
I forbindelse med udbuddet vil der blive stillet krav om sikkerhedsgodkendelse til et niveau, som kræves af ordregiver i henhold til de til enhver tid gældende regler, jf. Justitsministeriets cirkulære nr. 10338 af 17.12.2014 (sikkerhedscirkulæret).
DeMars er Det Danske Forsvars ressourcestyringssystem baseret på ERP-platformen SAP. DeMars er siden implementeringen i 1998 løbende blevet udviklet til at dække styring og forvaltning af Forsvaret. DeMars håndterer en række opgaver og information indenfor bl.a. økonomi, personel, materiel, logistik, indkøb, arbejdstid, ledelsesrapportering mm.
Forsvaret har afholdt én teknisk dialog med markedet i relation til det kommende genudbud af DeMars - se bekendtgørelse 2018/S 197-446719.
Forsvaret ønsker at overgå til en flerleverandørstrategi og -leverance, for at sikre realisering af ovennævnte ambitioner. Dette inkluderer ligeledes en transformation af Forsvarets roller, processer, samarbejds- samt udviklingsmetoder mm. for fremadrettet at kunne understøtte dette. Det forventes, at de kommende leverandører skal være medvirkende til at understøtte Forsvarets transformation.
Forsvaret ønsker gennem en dialog med markedet at skaffe øget indsigt i moderne leverancemetoder, og hvorledes drift og udvikling af SAP kan optimeres gennem automatisering, samarbejde og effektive servicemål. Mere konkret ønsker Forsvaret indsigt i følgende temaer i en fler-leverandør kontekst:
- Ydelser: herunder applikationsvedligehold og relateret ydelser, ITSM og automatisering af services ift. til drift og udvikling af SAP miljøer. Desuden ønskes drøftes udviklingsaftaler ift. Kundens involvering og egen færdiggørelse af projekter, herunder iftm brug af agile udviklingsmetoder.
Som led i forberedelsen af det kommende udbud ønsker Forsvaret indsigt i markedet for SAP-drift, -vedligeholdelse og -udvikling. Derfor ønsker Forsvaret at indgå i en teknisk dialog med leverandører, der har erfaring med moderne leverancemetoder, og konkrete erfaringer med hvorledes drift og udvikling af SAP kan optimeres gennem automatisering, samarbejde og effektive servicemål. Leverandører i markedet, der har interesse i at deltage i dialogen, kan fremsende anmodning om deltagelse via det elektroniske udbudssystem https://eu.eu-supply.com/login.asp?B=KA
Anmodningen afgives direkte via beskedmodulet i det elektroniske udbudssystem. I modsætning til et sædvanligt ansøgningsmodul til ansøgning om prækvalifikation, er det således her alene beskedmodulet, der skal anvendes ifm. den tekniske dialog.
I beskedmodulet kan ansøgning om deltagelse uploades som et særskilt dokument, eller anmodningen kan skrives direkte i beskedfeltet. Skrives anmodningen direkte i beskedfeltet, skal virksomheden være opmærksom på, at der er en begrænsning på max. 4 000 tegn.
Fristen for fremsendelse af anmodning om at deltage i den tekniske dialog udløber 25.2.2019 kl 12:00 CET.
Særligt af hensyn til Forsvarets ressourceforbrug ved gennemførelse af den tekniske dialog vil der maksimalt blive inviteret 8 leverandører. Såfremt flere end 8 leverandører anmoder om deltagelse i dialogen, vil Forsvaret invitere de leverandører, som har godtgjort den mest solide erfaring med moderne leverancemetoder, og som har konkrete erfaringer med hvorledes drift og udvikling af SAP kan optimeres gennem automatisering, samarbejde og effektive servicemål.
Såfremt flere end 8 leverandører har godtgjort solid erfaring med moderne leverancemetoder til drift og udvikling af SAP, vil Forsvaret invitere de leverandører, der - baseret på deres anmodning - vurderes at udgøre et repræsentativt udsnit af markedet for de efterspurgte ydelser.
Det ses gerne, at leverandørerne udarbejder og medsender en kort beskrivelse af deres virksomhed i relation til de ovennævnte forhold, som vil kunne bruges ved en eventuel udvælgelse.